
PANEVĖŽIO MIESTO SAVIVALDYBĖS TARYBA

SPRENDIMAS
DĖL PRITARIMO DALYVAVIMUI PROJEKTE „SAUGUS IR DARNUS JUDUMAS EUROPOS MIESTŲ GYVENTOJAMS“ PARTNERIO TEISĖMIS IR JO ĮGYVENDINIMUI

Panevėžys

Vadovaudamasi Lietuvos Respublikos vietos savivaldos įstatymo 6 straipsnio 32 punktu, 15 straipsnio 2 dalies 19 punktu, 16 straipsnio 1 punktu, Panevėžio miesto savivaldybės vardu sudaromų sutarčių pasirašymo tvarkos aprašo, patvirtinto Panevėžio miesto savivaldybės tarybos 2023 m. gruodžio 28 d. sprendimu Nr. 1-394 „Dėl Panevėžio miesto savivaldybės vardu sudaromų sutarčių pasirašymo tvarkos aprašo patvirtinimo, Savivaldybės tarybos 2014 m. gegužės 29 d. sprendimo Nr. 1-154 pripažinimo netekusiu galios ir įgaliojimo Savivaldybės merui“, 6.11 papunkčiu, 19 ir 36 punktais, atsižvelgdama į Europos Sąjungos Piliečių, lygybės, teisių ir vertybių programos (angl. Citizens, Equality, Rights and Values Programme) 2025 m. gruodžio 17 d. kvietimą „Miestų tinklai“ Nr. CERV-2026-CITIZENS-TOWN-NT teikti paraiškas, Europos švietimo ir kultūros vykdomosios įstaigos 2026 m. rugsėjo 17 d. kvietimo raštą Nr. (2026)8820246, Panevėžio miesto savivaldybės taryba  n u s p r e n d ž i a:
1. Pritarti Panevėžio miesto savivaldybės administracijos dalyvavimui projekte „Saugus ir darnus judumas Europos miestų gyventojams“ (toliau – Projektas) partnerio teisėmis ir jo įgyvendinimui.
1. Padengti tinkamų finansuoti išlaidų dalį, kurios nepadengia Projektui skiriamo finansavimo lėšos, ir netinkamas finansuoti, tačiau Projektui įgyvendinti būtinas išlaidas.
1. Pavesti Savivaldybės administracijai įgyvendinti Projektą.
1. Įgalioti Savivaldybės administracijos direktorių pasirašyti dokumentus, susijusius su Projekto įgyvendinimu, Projekto finansavimo ir partnerystės sutartis. 
1. Nurodyti, kad šis sprendimas per vieną mėnesį gali būti skundžiamas Panevėžio miesto savivaldybės tarybai (Laisvės a. 20, 35200 Panevėžys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, Regionų administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka.

